pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย ไทยมุ่งขยายโอกาสการค้าและการลงทุนกับสหภาพยุโรป ผ่าน FTA ไทย-EU พร้อมเตรียมปฏิบัติตามกฎระเบียบการค้าใหม่ ด้านสิ่งแวดล้อม ด้านประมง และด้านการนำเข้าสินค้าเกษตร
วันจันทร์ที่ 20 พฤศจิกายน 2566
20/11/2566
โฆษกรัฐบาลเผย ไทยมุ่งขยายโอกาสการค้าและการลงทุนกับสหภาพยุโรป ผ่าน FTA ไทย-EU พร้อมเตรียมปฏิบัติตามกฎระเบียบการค้าใหม่ ด้านสิ่งแวดล้อม ด้านประมง และด้านการนําเข้าสินค้าเกษตร
โฆษกรัฐบาลเผย ไทยมุ่งขยายโอกาสการค้าและการลงทุนกับสหภาพยุโรป ผ่าน FTA ไทย-EU พร้อมเตรียมปฏิบัติตามกฎระเบียบการค้าใหม่ ด้านสิ่งแวดล้อม ด้านประมง และด้านการนําเข้าสินค้าเกษตร และปศุสัตว์ เพื่อเพิ่มขีดความสามารถในการแข่งขันสินค้าไทยในตลาด EU
นายชัย วัชรงค์ โฆษกประจําสํานักนายกรัฐมนตรี เผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มุ่งขับเคลื่อนเศรษฐกิจไทยด้วยการขยายโอกาสทางการค้าและการลงทุน โดยกระทรวงพาณิชย์เดินหน้าส่งเสริมความร่วมมือกับสหภาพยุโรปอย่างฉันมิตร ในฐานะที่สหภาพยุโรปเป็นคู่ค้าสําคัญของไทยมาอย่างช้านาน ซึ่งในห้วงเดือนมกราคม-กันยายน 2566 การค้าระหว่างไทย-สหภาพยุโรปมีมูลค่า 31,762.18 ล้านดอลลาร์สหรัฐ คิดเป็นสัดส่วนการค้ารวม 7.35% ของการค้าทั้งหมดของไทยกับนานาชาติ
โฆษกประจําสํานักนายกรัฐมนตรีกล่าวว่า รัฐบาลโดย นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ ได้พบหารือกับนายเดวิด เดลี เอกอัครราชทูตสหภาพยุโรปประจําประเทศไทย ในประเด็นความร่วมมือทางการค้า ซึ่งทั้งสองฝ่ายต่างเห็นพ้องในการใช้ความตกลงการค้าเสรี (FTA) ไทย-อียู ที่อยู่ระหว่างการเจรจา เพื่อขยายโอกาสทางการค้าและการลงทุนระหว่างกันให้มากยิ่งขึ้น รวมถึงให้ความสําคัญกับการปฏิบัติตามมาตรฐานการนําเข้าสินค้าเกษตรและปศุสัตว์ นโยบายด้านสิ่งแวดล้อมและความยั่งยืนของทรัพยากรธรรมชาติ ซึ่งรวมถึงการเปลี่ยนแปลงสภาพภูมิอากาศและการจัดการด้านประมง
ทั้งนี้ ในการเจรจาจัดทํา FTA ระหว่างไทยและสหภาพยุโรป ไทยเน้นย้ําถึงจุดยืนเรื่องความยืดหยุ่น ข้อเท็จจริง ระดับความแตกต่าง และระยะเวลาการปรับตัวของแต่ละประเทศต่อการปฏิบัติตามกฎระเบียบการค้าใหม่ ๆ พร้อมทั้งชี้ให้เห็นว่า ควรมีความร่วมมือและให้ความช่วยเหลือกับผู้ที่ได้รับผลกระทบ เพื่อให้ทุกฝ่ายที่เกี่ยวข้องได้รับผลประโยชน์ที่ยั่งยืนร่วมกัน
โฆษกประจําสํานักนายกรัฐมนตรีกล่าวเพิ่มเติมว่า สหภาพยุโรปถือเป็นคู่ค้าอันดับ 4 ของไทย โดยสินค้าส่งออกสําคัญของไทย ได้แก่ เครื่องคอมพิวเตอร์ อุปกรณ์และส่วนประกอบ เครื่องปรับอากาศและส่วนประกอบ อัญมณีและเครื่องประดับ และผลิตภัณฑ์ยาง เป็นต้น ในขณะที่สินค้าที่ไทยนําเข้าจากสหภาพยุโรป ได้แก่ เครื่องจักรกลและส่วนประกอบ ผลิตภัณฑ์เวชกรรมและเภสัชกรรม เคมีภัณฑ์ และเครื่องจักรไฟฟ้าและส่วนประกอบต่าง ๆ เป็นต้น
“นายกรัฐมนตรีให้ความสําคัญกับความสัมพันธ์ทางการค้ากับทุกพันธมิตร ซึ่งไทยและสหภาพยุโรปก็เป็นพันธมิตรที่แน่นแฟ้นมายาวนาน รวมถึงสหภาพยุโรปเป็นหนึ่งในตลาดส่งออกของต่างประเทศของไทยที่มีศักยภาพ สามารถขยายตัวได้เพิ่มขึ้นอีกมาก ซึ่งการเจรจาจัดทํา FTA ไทย-EU จะเป็นแนวทางที่มีประสิทธิภาพในการขยายโอกาสการส่งออกสินค้าของภาคเอกชนไทย พร้อมทั้งส่งเสริมศักยภาพและขีดความสามารถในการแข่งขันด้านการค้าให้กับประเทศไทยในเวทีโลกอีกด้วย” นายชัย กล่าว
รัฐบาลไทย-ข่าวทำเนียบรัฐบาล-“คารม” เผย รัฐบาล โดย อว. หนุนเสริมภารกิจของสถาบันการศึกษาในพื้นที่ชายแดนใต้ นำนวัตกรรมแก้ปัญหาปากท้อง พัฒนาคุณภาพชีวิต ขับเคลื่อนสังคมเพื่อความเป็นเลิศ เพื่อความมั่นคงของชีวิต
วันจันทร์ที่ 20 พฤศจิกายน 2566
20/11/2566
“คารม” เผย รัฐบาล โดย อว. หนุนเสริมภารกิจของสถาบันการศึกษาในพื้นที่ชายแดนใต้ นํานวัตกรรมแก้ปัญหาปากท้อง พัฒนาคุณภาพชีวิต ขับเคลื่อนสังคมเพื่อความเป็นเลิศ เพื่อความมั่นคงของชีวิต
“คารม” เผย รัฐบาล โดย อว. หนุนเสริมภารกิจของสถาบันการศึกษาในพื้นที่ชายแดนใต้ นํานวัตกรรมแก้ปัญหาปากท้อง พัฒนาคุณภาพชีวิต ขับเคลื่อนสังคมเพื่อความเป็นเลิศ เพื่อความมั่นคงของชีวิตและเศรษฐกิจ
วันที่ 20 พฤศจิกายน 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาล โดยกระทรวงการอุดมศึกษา วิทยาศาสตร์ วิจัย และนวัตกรรม (อว.) หนุนเสริมภารกิจของสถาบันการศึกษาในพื้นที่ชายแดนใต้ นําผลดําเนินงานด้านการวิจัยเพื่อพัฒนาพื้นที่ โดยเฉพาะอย่างยิ่งโครงการสําคัญที่มหาวิทยาลัยได้รับการสนับสนุนจากกระทรวง อว. ผ่านหน่วยบริหารโปรแกรม (Program Management Unit : PMU) ในการขับเคลื่อนวิทยาศาสตร์ วิจัยเเละนวัตกรรมของประเทศ มุ่งมั่นให้กระทรวง อว. เป็นที่พึ่งของประชาชนในการพัฒนาเศรษฐกิจ ทําให้คนไทยมีอนาคตที่ดี เพราะการพัฒนาทรัพยากรมนุษย์และส่งเสริมการใช้ประโยชน์จากองค์ความรู้ งานวิจัยและนวัตกรรม โดยเฉพาะนวัตกรรมของคนไทย ถือเป็นการลงทุนที่ดีที่สุด
นายคารม กล่าวว่า นโยบายสําคัญของกระทรวง อว. คือ ให้สถาบันการศึกษามีบทบาทในการขับเคลื่อนสังคมเพื่อความเป็นเลิศและเพื่อความมั่นคงของชีวิตและเศรษฐกิจ ที่มุ่งเน้น “เรียนดี มีความสุข มีรายได้” โดยยึดผู้เรียนเป็นศูนย์กลาง และ “วิจัย-นวัตกรรมดี ตอบโจทย์ ตรงความต้องการ” โดยเน้นประเด็นสําคัญของประเทศ ทั้งนี้ ในพื้นที่จังหวัดชายแดนใต้ รัฐบาล โดย รมว.กระทรวง อว. ได้กําชับให้หน่วยงานในกํากับ ทําหน้าที่ติดตามและให้ข้อเสนอแนะการทํางานของสถาบันการศึกษาเพื่อให้สามารถตอบโจทย์ความต้องการของพื้นที่ที่มีบริบทเฉพาะทั้งทางด้านเศรษฐกิจ สังคม และวัฒนธรรม รวมทั้งการเชื่อมโยงกับหน่วยงานอื่นๆ เพื่อให้การเกิดการบูรณาการความร่วมมือระหว่างภาควิชาการ ภาคราชการ ภาคธุรกิจ ภาคประชาสังคม และภาคประชาชน
“อว. มุ่งให้มหาวิทยาลัยและหน่วยงาน อว. จับมือและมีส่วนร่วมกับพื้นที่และชุมชน เพื่อนําองค์ความรู้ไปพัฒนาชุมชนในพื้นที่ที่ตั้งของมหาวิทยาลัยเพื่อขับเคลื่อนงานวิจัยนําไปสู่การแก้ไขปัญหาปากท้องและเศรษฐกิจได้ รวมถึงนํานวัตกรรมมาแก้ไขปัญหาของพี่น้องประชาชน เพื่อการพัฒนาเชิงพื้นที่ ไม่ว่าจะเป็นการลดความเหลื่อมล้ํา การขับเคลื่อนระเบียงเศรษฐกิจภูมิภาค และเศรษฐกิจสร้างสรรค์ (Creative Economy) โดยเฉพาะในพื้นที่จังหวัดชายแดนใต้ ซึ่งเป็นพื้นที่ยุทธศาสตร์ของชายแดนภาคใต้ ด้วยศักยภาพของพื้นที่ที่มีทรัพยากรทางทะเลอันอุดมสมบูรณ์ มีภาคประมงเป็นอุตสาหกรรมหลักที่ขับเคลื่อนเศรษฐกิจของจังหวัดและยังเป็นพื้นที่ที่มีจุดเด่นในด้านการเชื่อมโยงกับประเทศในกลุ่มโลกมุสลิม เหล่านี้ล้วนเป็นปัจจัยเอื้อต่อการพัฒนาพื้นที่อย่างเด่นชัด”
รัฐบาลไทย-ข่าวทำเนียบรัฐบาล-​ปลัดแรงงาน  เปิด เป้าหมาย ประเทศจัดส่งแรงงานไทยทำงาน  100,000  อัตรา
วันจันทร์ที่ 20 พฤศจิกายน 2566
20/11/2566
​ปลัดแรงงาน  เปิด เป้าหมาย ประเทศจัดส่งแรงงานไทยทํางาน  100,000  อัตรา
นายไพโรจน์ โชติกเสถียร ปลัดกระทรวงแรงงาน  เผย  รายชื่อประเทศกลุ่มเป้าหมายในการจัดส่งแรงงานไทยไปทํางาน 100,000 คน ในปีงบประมาณ 2567
นายไพโรจน์ โชติกเสถียร ปลัดกระทรวงแรงงาน เผย รายชื่อประเทศกลุ่มเป้าหมายในการจัดส่งแรงงานไทยไปทํางาน 100,000 คน ในปีงบประมาณ 2567 พบส่งไปทํางานแถบเอเชียมากที่สุด รวมทั้งสิ้น 72,000 คน อันดับหนึ่งคือไต้หวัน เป้าหมาย 20,300 คน ขณะที่ อิสราเอล ยังคงเป็นประเทศเป้าหมายจัดส่งแรงงานไทยไปทํางาน ในอันดันดับที่สอง 7,700 คน ตามด้วย สาธารณรัฐเกาหลี 7,500 คน
“ ท่านพิพัฒน์ รัชกิจประการ รัฐมนตรีว่าการกระทรวงแรงงาน ได้มอบนโยบายสําคัญให้กับกระทรวงแรงงาน ไว้ว่า ให้ส่งเสริมและขยายตลาดแรงงานไทยในต่างประเทศ จํานวน 100,000 อัตรา ภายในปี งบประมาณ พ.ศ. 2567 ซึ่งผมได้มอบหมายให้กรมการจัดหางานเตรียมแผนการจัดส่งแรงงานไทยไปทํางานต่างประเทศ ไว้เรียบร้อยแล้ว โดยเน้นส่งเสริมรักษาการจ้างงานในตลาดแรงงานเดิม ควบคู่ไปกับการขยายตลาดแรงงานในต่างประเทศ โดยเฉพาะประเทศที่มีความต้องการจ้างแรงงานในตําแหน่งที่กําลังขาดแคลน หรือประเทศที่มีแนวโน้มการจ้างแรงงานต่างชาติเพิ่มขึ้น
โดยในปี งบประมาณ พ.ศ. 2567 นี้ ตั้งเป้าหมายจัดส่งไปทํางานแถบเอเชียมากที่สุด รวมจํานวน 72,000 คน รองลงมาคือแถบยุโรป จํานวน 14,000 คน ตะวันออกกลาง จํานวน 10,500 คน อเมริกาเหนือ จํานวน 1,800 คน แอฟริกา จํานวน 1,100 คน และอเมริกาใต้ ออสเตรเลียและโอเชียเนีย จํานวน 600 คน
ขณะที่ เป้าหมายอันดับหนึ่งในการจัดส่งยังคงเป็นตลาดแรงงานในไต้หวัน จํานวน 20,300 คน รองลงมาคือ อิสราเอล จํานวน 7,700 คน สาธารณรัฐเกาหลี จํานวน 7,500 คน ญี่ปุ่น และ สวีเดน เป้าหมายจัดส่งจํานวนเท่ากันที่ 6,000 คน และมาเลเซีย 4,000 คน ซึ่งหากดูจากตัวเลขประมาณการ คาดว่าจะสามารถจัดส่งแรงงานไทยไปทํางานในต่างประเทศ ทั้งในตลาดแรงงานเดิมและตลาดแรงงานใหม่ได้รวมจํานวน 100,000 อัตรา แน่นอน “ นายไพโรจน์ กล่าว
รัฐบาลไทย-ข่าวทำเนียบรัฐบาล-รมว. ธรรมนัส มอบหมาย รมช.ไชยา เร่งแก้ปัญหาราคาน้ำนมดิบและลดต้นทุนอาหารสัตว์ให้เกษตรกรผู้เลี้ยงโคนม
วันจันทร์ที่ 20 พฤศจิกายน 2566
รมว. ธรรมนัส มอบหมาย รมช.ไชยา เร่งแก้ปัญหาราคาน้ํานมดิบและลดต้นทุนอาหารสัตว์ให้เกษตรกรผู้เลี้ยงโคนม
รมว. ธรรมนัส มอบหมาย รมช.ไชยา เร่งแก้ปัญหาราคาน้ํานมดิบและลดต้นทุนอาหารสัตว์ให้เกษตรกรผู้เลี้ยงโคนม
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยหลังเป็นประธานการประชุมหารือร่วมกับเกษตรกรผู้เลี้ยงโคนม พร้อมกับ นายไชยา พรหมา รัฐมนตรีช่วยว่าการกระทรวงเกษตรและสหกรณ์ นายประยูร อินสกุล ปลัดกระทรวงเกษตรและสหกรณ์ นายอภัย สุทธิสังข์ รองปลัดกระทรวงเกษตรและสหกรณ์ ผู้บริหารและเจ้าหน้าที่สังกัดกระทรวงเกษตรและสหกรณ์ เข้าร่วม ณ ห้องประชุมกระทรวงเกษตรและสหกรณ์ (115) ว่า วัตถุประสงค์ของการประชุมหารือในวันนี้ เพื่อรับฟังปัญหาและหาทางออกร่วมกับเกษตรกรผู้เลี้ยงโคนม โดยข้อเรียกร้องของเกษตรกรผู้เลี้ยงโคนมมีดังนี้
1) ราคาการซื้อ-ขายน้ํานมดิบมีเสถียรภาพ โดยขอปรับเพิ่มราคากลางรับซื้อน้ํานมโคหน้าโรงงานแปรรูปผลิตภัณฑ์นมจากกิโลกรัมละ 20.50 บาท เป็นกิโลกรัมละ 22.75 บาท หรือเพิ่มขึ้น 2.25 บาทต่อกิโลกรัม 2) ลดต้นทุนอาหารสัตว์ 3) ลดภาระต้นทุนการรับซื้อน้ํานมดิบของสหกรณ์เกษตรกรผู้เลี้ยงโคนม ทั้งนี้ ขอมอบหมายให้รัฐมนตรีช่วยฯ ไชยา เร่งหาแนวทางบรรเทาความเดือดร้อนแก่เกษตรกรผู้เลี้ยงโคนมอย่างเร่งด่วน
รัฐมนตรีช่วยฯ ไชยา กล่าวเพิ่มเติมว่า รัฐมนตรีว่าการกระทรวงเกษตรฯ ได้ติดตามเรื่องการลดต้นทุนอาหารสัตว์
ในคณะรัฐมนตรีอย่างต่อเนื่อง เพื่อให้พี่น้องเกษตรกรสามารถดํารงชีพอยู่ได้จากการทําอาชีพเลี้ยงโคนม ซึ่งวันนี้ราคาซื้อ-ขาย
น้ํานมดิบแปรผันไปตามกลไกตลาดจากการผลิตได้น้อย มีผู้รับซื้อจํานวนมาก ส่งผลให้ราคาสูง แต่สหกรณ์ขาดสภาพคล่องจากการช่วยสมาชิกสหกรณ์ ซึ่งทางกระทรวงเกษตรฯ และสหกรณ์ผู้เลี้ยงโคนมต้องหาทางออกร่วมกัน
ทั้งนี้ กระทรวงเกษตรฯ ได้วางแผนเบื้องต้น 5 หัวข้อ ได้แก่ 1) การลดต้นทุนอาหารสัตว์ (อาหารข้น) 2) สนับสนุนสหกรณ์โคนมที่มีเครื่องมือผลิตอาหารข้นด้วยตนเอง (สหกรณ์ 18 แห่ง กรมปศุสัตว์ 14 แห่ง และเอกชนที่เข้าร่วมโครงการ 15 แห่ง) 3) ส่งเสริมและรับซื้อพืชอาหารสัตว์คุณภาพสูงเพื่อให้มีเงินหมุนเวียนในสหกรณ์ 4) นําน้ํานมดิบแต่ละแหล่งที่ได้ค่าเฉลี่ย MBR (Methylene Blue Reduction Test) ที่ใกล้เคียงมารวมกัน เพื่อให้ได้น้ํานมดิบเพิ่มมากขึ้น 5) องค์การส่งเสริมกิจการโคนมแห่งประเทศไทย (อ.ส.ค.) ร่วมกับสหกรณ์โคนมซื้อแม่โคสาวคืน จํานวน 8,000 ตัว นํามาเลี้ยงคอกกลางของสหกรณ์ 15 แห่ง อีกด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงกลาโหม ร่วมกิจกรรม ลงแขกเกี่ยวข้าว “ทหารเป็นที่พึ่งของประชาชนทุกโอกาส”
วันจันทร์ที่ 20 พฤศจิกายน 2566
รัฐมนตรีว่าการกระทรวงกลาโหม ร่วมกิจกรรม ลงแขกเกี่ยวข้าว “ทหารเป็นที่พึ่งของประชาชนทุกโอกาส”
จัดขึ้นโดย อําเภอเชียงยืน ตามโครงการยกระดับการปลูกข้าวนาปี ส่งเสริมการทํานา เพื่อเพิ่มผลผลิตและยกระดับสู่การพัฒนาเมล็ดพันธุ์ข้าวเชียงยืน ณ แปลงนาข้าวเกษตรอินทรีย์ บ.เหล่าบัวบาน ต.กู่ทอง อ.เชียงยืน จ.ม.ค.
โดยมีส่วนราชการทหาร , ตํารวจ, ส่วนราชการ และประชาชนในพื้นที่ ร่วมกิจกรรม โดย มณฑลทหารบกที่ 23 ,มณฑลทหารบกที่ 26 ร่วมกับ กองพันทหารสื่อสารที่ 6 กองพลทหารราบที่ 6 ได้จัดกําลังพล จํานวน 50 นาย ร่วมกับส่วนราชการในพื้นที่ และ จังหวัดมหาสารคาม จํานวน 350 คน เข้าร่วมในกิจกรรมฯ สําหรับการดําเนินกิจกรรมเป็นการกระตุ้นและส่งเสริมให้เกษตรกร หันมาใช้วิถีชีวิต และวัฒนธรรม ประเพณี ของท้องถิ่น ในการช่วยเหลือ เอื้อเฟื้อ แบ่งปัน สร้างความสามัคคีในชุมชน รวมถึงเป็นการลดต้นทุนในการทําเกษตรกรรมของชาวนา เพื่อให้ชีวิตเกษตรกรมีชีวิตที่ดีขึ้น ชุมชนมีความเข็มแข็ง และยั่งยืน ทั้งนี้ รมว.กห. ได้ให้คํามั่นสัญญา กับประชาชนว่า “ทหารพร้อมเป็นที่พึ่งของประชาชนทุกโอกาส “
ที่มา: กองทัพบก Royal Thai Army
รัฐบาลไทย-ข่าวทำเนียบรัฐบาล-แถลงการณ์เกี่ยวกับสถานการณ์ด้านมนุษยธรรมในกาซา
วันจันทร์ที่ 20 พฤศจิกายน 2566
แถลงการณ์เกี่ยวกับสถานการณ์ด้านมนุษยธรรมในกาซา
แถลงการณ์เกี่ยวกับสถานการณ์ด้านมนุษยธรรมในกาซา
ประเทศไทยมีความห่วงกังวลอย่างยิ่งต่อความรุนแรงและสถานการณ์ด้านมนุษยธรรมซึ่งส่งผลกระทบอย่างมากต่อพลเรือนในกาซา
ประเทศไทยเรียกร้องให้ทุกฝ่ายที่เกี่ยวข้องกับความขัดแย้งนี้ยุติการกระทําที่มุ่งร้ายต่อกัน ปกป้องพลเรือนและโครงสร้างพื้นฐานด้านพลเรือน ปฏิบัติตามกฎหมายมนุษยธรรมระหว่างประเทศ และเคารพต่อสถานะของโรงพยาบาลที่ต้องได้รับการคุ้มครอง
ประเทศไทยเรียกร้องให้ปล่อยตัวประกันทั้งหมดโดยไม่มีเงื่อนไข รวมถึงตัวประกันชาวไทย และเรียกร้องให้ดูแลความปลอดภัยและปฏิบัติต่อตัวประกันอย่างมีมนุษยธรรม และให้ตัวประกันสามารถเข้าถึงความช่วยเหลือทางมนุษยธรรมได้
ประเทศไทยเรียกร้องให้มีการจัดตั้งระเบียงมนุษยธรรมเพื่อให้สามารถขนส่งความช่วยเหลือทางมนุษยธรรมจากประเทศและองค์กรต่าง ๆ รวมถึงหน่วยงานด้านการให้ความช่วยเหลือด้านมนุษยธรรมของสหประชาชาติได้อย่างปลอดภัยและไม่ถูกขัดขวาง
ในการนี้ ประเทศไทยยินดีต่อการรับรองข้อมติคณะมนตรีความมั่นคงแห่งสหประชาชาติที่ 2712 (ค.ศ. 2023) ซึ่งเรียกร้องให้มีการหยุดยิงชั่วคราวอย่างเร่งด่วน การขยายระเบียงมนุษยธรรม ในกาซาในช่วงเวลาที่เพียงพอ การปล่อยตัวประกันทั้งหมดทันทีและโดยไม่มีเงื่อนไข และเรียกร้องให้ทุกฝ่ายหยุดขัดขวางการเข้าถึงบริการที่จําเป็นและความช่วยเหลือของพลเรือน นอกจากนั้น ประเทศไทยสนับสนุนให้คณะมนตรีความมั่นคงแห่งสหประชาชาติมีบทบาทมากขึ้นในการป้องกันไม่ให้วิกฤตด้านมนุษยธรรมแพร่ขยายเป็นวงกว้าง
ประเทศไทยสนับสนุนการแก้ไขความขัดแย้งโดยสันติ เพื่อบรรลุแนวทางสองรัฐ ที่สอดคล้องกับกฎหมายระหว่างประเทศและข้อมติสหประชาชาติที่เกี่ยวข้อง
รัฐบาลไทย-ข่าวทำเนียบรัฐบาล-“สมศักดิ์” หารือ กมธ.สันติภาพใต้ ปมตั้งคณะเจรจาพูดคุย ขอช่วยศึกษาหัวหน้าคณะพูดคุยเจรจา ควรเป็นพลเรือน หรือ ทหาร ย้ำ เป็นรัฐบาลใหม่ จึงยังไม่มีคณะเจรจา ยืนยัน การเจรจาเป็นสิ่งสำคัญ
วันจันทร์ที่ 20 พฤศจิกายน 2566
20/11/2566
“สมศักดิ์” หารือ กมธ.สันติภาพใต้ ปมตั้งคณะเจรจาพูดคุย ขอช่วยศึกษาหัวหน้าคณะพูดคุยเจรจา ควรเป็นพลเรือน หรือ ทหาร ย้ํา เป็นรัฐบาลใหม่ จึงยังไม่มีคณะเจรจา ยืนยัน การเจรจาเป็นสิ่งสําคัญ
“สมศักดิ์” หารือ กมธ.สันติภาพใต้ ปมตั้งคณะเจรจาพูดคุย ขอช่วยศึกษาหัวหน้าคณะพูดคุยเจรจา ควรเป็นพลเรือน หรือ ทหาร ย้ํา เป็นรัฐบาลใหม่ จึงยังไม่มีคณะเจรจา ยืนยัน การเจรจาเป็นสิ่งสําคัญ พร้อมหนุน ฟื้นสภาที่ปรึกษา
วันที่ 20 พฤศจิกายน 2566 นายสมศักดิ์ เทพสุทิน รองนายกรัฐมนตรี เปิดเผยว่า ตนได้ประชุมร่วมกับคณะกรรมาธิการวิสามัญเพื่อพิจารณาศึกษาและเสนอแนวทางการส่งเสริมกระบวนการสร้างสันติภาพเพื่อแก้ไขปัญหาความขัดแย้งในพื้นที่สามจังหวัดชายแดนใต้ นําโดย นายจาตุรนต์ ฉายแสง ประธานคณะกรรมาธิการฯ นายสุธรรม แสงประทุม รองประธานคณะกรรมาธิการฯ นายรอมฎอน ปันจอร์ รองประธานคณะกรรมาธิการฯ และคณะกรรมาธิการฯ เพื่อร่วมรับฟังและแลกเปลี่ยนการพัฒนาพื้นที่จังหวัดชายแดนใต้ ตามที่ตนได้กํากับดูแล ศอ.บต. ในการพัฒนาพื้นที่จังหวัดชายแดนใต้
นายสมศักดิ์ กล่าวอีกว่า คณะกรรมาธิการฯ ได้สอบถามถึงความชัดเจนว่า รองนายกฯท่านไหน เป็นผู้รับผิดชอบด้านความมั่นคง รวมถึงอยากทราบความคืบหน้าการแต่งตั้งคณะพูดคุยเจรจา โดยคณะกรรมาธิการฯ ได้แจ้งว่า ภาคสังคมอยากให้มีการแต่งตั้งพลเรือนเป็นหัวหน้าคณะพูดคุยเจรจา ซึ่งตนได้แจงว่า เนื่องจากขณะนี้เป็นรัฐบาลใหม่ จึงยังไม่มีคณะพูดคุยเจรจา จึงได้ฝากให้คณะกรรมาธิการฯ ช่วยศึกษาว่า หัวหน้าคณะพูดคุยเจรจาควรเป็นพลเรือน หรือ เจ้าหน้าที่ ซึ่งอยากให้ช่วยวิเคราะห์ถึงข้อดีและข้อเสียอย่างละเอียด รวมถึงสาเหตุการเจรจาไม่สําเร็จในอดีต เพราะตนเชื่อว่า การเจรจาเป็นสิ่งที่สําคัญ โดยหากการเจรจาพูดคุยกันเข้าใจ อย่างอื่นที่หลายฝ่ายเป็นห่วง เช่น พ.ร.ก.ฉุกเฉินฯ ก็ไม่ต้องทําอะไรแล้ว เนื่องจากหากเจรจาไปในทิศทางที่ดี ทุกอย่างก็ต้องยกเลิกตามไปด้วย
“การแก้ปัญหาจังหวัดชายแดนใต้ ตั้งแต่ผมรับตําแหน่ง ก็ได้ลงพื้นที่ เพื่อรับฟังความเห็นทุกภาคส่วน จึงทําให้ได้เห็นว่า ในพื้นที่มีปัญหาในเรื่องความยากจน ในฐานะที่ผมกํากับดูแล ศอ.บต. จึงได้ขับเคลื่อนการส่งเสริมอาชีพ เพราะขณะนี้ มีข้อมูลผู้มีรายได้น้อยถึง 107,000 ครอบครัว ผมจึงได้ทําแผนการส่งเสริมอาชีพ โดยเฉพาะการบูรณาการหน่วยงานที่ผมรับผิดชอบด้วย อย่าง กองทุนหมู่บ้านฯ ที่ผมเตรียมส่งเสริมการเลี้ยงวัว เพราะจากที่ผมทําโครงการทดลอง ผ่านมา 4 ปี จากวัว 2 ตัวต่อหนึ่งครอบครัว เพิ่มขึ้นเป็น 10 ตัวแล้ว หรือการเลี้ยงปูไข่ 2 ตัว/กก. ระยะเวลา 5 เดือน 500-600 บาท/กก. จึงมั่นใจว่า จะสามารถช่วยยกระดับคุณภาพชีวิตความเป็นอยู่ของพี่น้องในจังหวัดชายแดนใต้ได้” รองนายกรัฐมนตรี กล่าว
นายสมศักดิ์ กล่าวอีกว่า การหารือ คณะกรรมาธิการฯ ยังได้มีการแลกเปลี่ยนความคิดเห็นเกี่ยวกับนโยบายการจัดสรรงบประมาณบูรณาการการแก้ไขปัญหาจังหวัดชายแดนใต้ รวมถึงทิศทางการให้มีสภาที่ปรึกษาการบริหารและการพัฒนาจังหวัดชายแดนใต้ ซึ่งตนได้ยืนยันกับคณะกรรมาธิการฯว่า อยากให้มีการนําสภาที่ปรึกษา กลับมาเหมือนเดิม เพื่อช่วยขับเคลื่อนการแก้ปัญหา โดยตนมั่นใจว่า ถ้ามีเวลาทํางานไประยะหนึ่ง จะเข้าถึงปัญหาและไปได้ด้วยดี
รัฐบาลไทย-ข่าวทำเนียบรัฐบาล-'นลินี' เผยเช็กสนใจลงทุนผลิตรถยนต์ - การแพทย์ในไทย เล็งเดินหน้า FTA ไทย - อียู ให้เสร็จตามแผน
วันจันทร์ที่ 20 พฤศจิกายน 2566
20/11/2566
'นลินี' เผยเช็กสนใจลงทุนผลิตรถยนต์ - การแพทย์ในไทย เล็งเดินหน้า FTA ไทย - อียู ให้เสร็จตามแผน
'นลินี' เผยเช็กสนใจลงทุนผลิตรถยนต์ - การแพทย์ในไทย เล็งเดินหน้า FTA ไทย - อียู ให้เสร็จตามแผน
วันนี้ (17 พ.ย.66) นางนลินี ทวีสิน ผู้แทนการค้าไทย เปิดเผยภายหลังการหารือกับนายปาเวล ปีเตล เอกอัครราชทูตสาธารณรัฐเช็กประจําประเทศไทย ว่า ประเทศไทยถือเป็นตลาดที่มีศักยภาพของเช็ก โดยเฉพาะอุตสาหกรรมการผลิตรถยนต์ โดยเช็กมีความสนใจที่จะสร้างหุ้นส่วนทางเศรษฐกิจในอุตสาหกรรมยานยนต์กับไทย เพื่อดึงดูดให้บริษัทยานยนต์ของเช็กเข้ามาลงทุน พัฒนาเทคโนโลยี และตั้งฐานการผลิตในประเทศไทย เช่นเดียวกับที่ได้ดําเนินการมาแล้วในอินเดีย เวียดนาม ออสเตรเลีย นิวซีแลนด์ และประสบความสําเร็จเป็นอย่างดี โดยบริษัทที่กําลังจะเข้ามาลงทุนในไทย คือ บริษัท สโกด้า (เครือโฟล์คสวาเกน) ซึ่งเป็นผู้ผลิตยานยนต์ EV และอุปกรณ์ที่เกี่ยวข้องกับ EV ซึ่งแนวทางนี้สอดคล้องกับนโยบายการส่งเสริมการผลิตรถยนต์ไฟฟ้าของไทยด้วย นอกจากนี้ เช็กยังมีชื่อเสียงในด้านการผลิตสินค้าเพื่อการป้องกันประเทศ ความมั่นคงปลอดภัยทางไซเบอร์ และเครื่องมือแพทย์ โดยขณะนี้อยู่ระหว่างส่งเสริมให้บริษัทด้านการแพทย์เข้ามาลงทุนในประเทศไทย
ผู้แทนการค้าไทย กล่าวว่า เช็กเป็นคู่ค้าที่สําคัญของไทย โดยไทยมีสิทธิประโยชน์ด้านการลงทุนให้กับบริษัทต่างชาติที่เข้ามาลงทุน ทั้งภายใต้ BOI และ EEC ปัจจุบันรัฐบาลมีแผนพัฒนาประเทศ เพื่อก้าวไปสู่การเป็น World's Wellness Capital จึงเชิญชวนให้บริษัทด้านการแพทย์ของเช็กเข้ามาลงทุนในประเทศไทย และร่วมกันพัฒนาทักษะของแรงงานไทยให้มีมาตรฐานมากขึ้น สําหรับบริษัทไทยที่เข้าไปลงทุนในเช็กปัจจุบันมีหลายบริษัท เช่น บริษัท อินโด รามาเวนเจอร์ ที่ตั้งโรงงานผลิตวัสดุเสริมแรงในยางรถยนต์ และในปี 2567 นี้ ความสัมพันธ์ทางการทูตระหว่างไทยและสาธารณรัฐเช็กจะครบรอบ 50 ปี จึงเป็นโอกาสอันดีหากผู้บริหารระดับสูงของทั้งสองประเทศได้มีโอกาสพบหารือกัน
"ทั้งสองประเทศเห็นพ้องกันว่า การเจรจาความตกลง FTA ไทย - สหภาพยุโรป จะเป็นกลไกสําคัญที่จะช่วยอํานวยความสะดวกทางการค้าและส่งเสริมการเคลื่อนย้ายสินค้าระหว่างกัน อย่างไรก็ตาม FTA ดังกล่าว ถือเป็นความตกลงที่มีมาตรฐานสูง ไทยจึงขอให้เช็กช่วยสนับสนุนการเจรจาให้แล้วเสร็จตามแผนที่วางไว้ โดยแม้ ความตกลงจะมีรายละเอียดมาก และอาจต้องใช้เวลาปรับตัวในช่วงเริ่มต้น แต่เมื่อผ่านไปได้จะเกิดประโยชน์ต่อภาคธุรกิจและนักลงทุนเป็นอย่างมาก" นางนลินี กล่าว
รัฐบาลไทย-ข่าวทำเนียบรัฐบาล-รมว.ดีอี ปาฐกถาพิเศษในงาน Post Today Thailand Smart City 2024
วันจันทร์ที่ 20 พฤศจิกายน 2566
รมว.ดีอี ปาฐกถาพิเศษในงาน Post Today Thailand Smart City 2024
รมว.ดีอี ปาฐกถาพิเศษในงาน Post Today Thailand Smart City 2024
วันนี้ (20 พฤศจิกายน 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) ปาฐกถาพิเศษ “ผลักดันไทยสู่ Smart City” ในงานสัมมนา Thailand Smart City 2024 จัดโดย Post Today ร่วมกับ สํานักงานนวัตกรรมแห่งชาติ NIA และพันธมิตร ภายใต้หัวข้อ ผลักดันไทยสู่ Smart City ว่า รัฐบาลให้ความสําคัญกับการพัฒนาเมือง ไปสู่เมืองอัจฉริยะ หรือสมาร์ทซิตี้ ตอบโจทย์การใช้ชีวิตยุคใหม่ ที่สะดวกสบายมากขึ้น มุ่งสู่สังคม Net Zero อีกทั้งยังเป็นสื่อกลางงานแสดงวิสัยทัศน์และนวัตกรรม จากองค์กรภาครัฐและเอกชนชั้นนําของไทย พร้อมด้วยนายสุทธิเกียรติ วีระกิจพานิช ที่ปรึกษารัฐมนตรีฯ เข้าร่วมงาน ณ ห้องแกรนด์ บอลรูม โรงแรมแกรนด์ ไฮแอท เอราวัณ กรุงเทพฯ
_______________________________
รัฐบาลไทย-ข่าวทำเนียบรัฐบาล-Thailand and Canada to further strengthen cooperation in a comprehensive manner
วันจันทร์ที่ 20 พฤศจิกายน 2566
Thailand and Canada to further strengthen cooperation in a comprehensive manner
Thailand and Canada to further strengthen cooperation in a comprehensive manner
November 16, 2023, at 1030hrs (San Francisco, U.S.A. local time), Prime Minister and Minister of Finance Srettha Thavisin had a bilateral meeting with the Right Honourable Justin Trudeau, Prime Minister of Canada, during the 30th APEC Economic Leaders' Week (AELW). Government Spokesperson Chai Wacharonke disclosed gist of the meeting as follows:
Both the leaders hoped to increase bilateral cooperation in a comprehensive manner, and expressed concern over the current global situation. They also believed that APEC would be a good opportunity for leaders of member economies to meet and promote cooperation and create new opportunities.
The Prime Minister emphasized that Thailand is ready to be back in business, and welcomes foreign investments. The current global situation has resulted in an increasing relocation of production base to the ASEAN region, such as to Thailand, and Vietnam. More and more leading private firms have chosen Thailand as their EVs manufacturing base. The Prime Minister had also chance to meet with several private companies who agreed to consider moving their investment base to the country. Thailand can provide them with a number of investment privileges and investment promotions in line with their needs.
The Canadian Prime Minister expressed readiness to cooperate with the Thai Government at both bilateral and regional levels to build on relation dynamism and cooperation in various areas. Canada's Indo-Pacific Strategy offers a comprehensive framework for the Government of Canada to work together with others, including Thailand. With the current global situation, the private sector should enhance capacity and resilience in its production, as well as tighten deeper cooperation with the foreign counterparts. Thailand is Canada’s important trade partner. However, FTA between the two countries is now under negotiation, and has yet to be finalized. The two Prime Ministers came to terms that both countries could leverage the FTA once it is up and running for mutual interest.
รัฐบาลไทย-ข่าวทำเนียบรัฐบาล-อย่าหลงเชื่อ “หนังสือราชการปลอม” หลอกโอนเงิน
วันจันทร์ที่ 20 พฤศจิกายน 2566
20/11/2566
อย่าหลงเชื่อ “หนังสือราชการปลอม” หลอกโอนเงิน
ขณะนี้มีกลุ่มมิจฉาชีพใช้อุบายหลอกลวงประชาชนที่ต้องการกู้เงินผ่านเว็บไซต์หรือช่องทางออนไลน์ต่างๆ โดยส่งหนังสือราชการปลอมแอบอ้างชื่อ “สํานักงานบริหารหนี้สาธารณะ (สบน.)” เพื่อให้ประชาชนหลงเชื่อว่าต้องโอนเงินให้กลุ่มมิจฉาชีพสําหรับยืนยันตัวตนก่อนได้รับเงิน
ขณะนี้มีกลุ่มมิจฉาชีพใช้อุบายหลอกลวงประชาชนที่ต้องการกู้เงินผ่านเว็บไซต์หรือช่องทางออนไลน์ต่าง ๆ โดยส่งหนังสือราชการปลอมแอบอ้างชื่อ “สํานักงานบริหารหนี้สาธารณะ (สบน.)” เพื่อให้ประชาชนหลงเชื่อว่าต้องโอนเงินให้กลุ่มมิจฉาชีพสําหรับยืนยันตัวตนก่อนได้รับเงินกู้ และข่มขู่ให้เกิดความหวาดกลัวว่าหากไม่ดําเนินการดังกล่าว อาจถูกดําเนินคดีจากทางราชการได้
สบน. ขอแจ้งให้ทราบว่า สบน. มีอํานาจหน้าที่ตามพระราชบัญญัติการบริหารหนี้สาธารณะพ.ศ. 2548 และที่แก้ไขเพิ่มเติม ตลอดจนกฎกระทรวงแบ่งส่วนราชการสํานักงานบริหารหนี้สาธารณะ กระทรวงการคลัง พ.ศ. 2551 มีภารกิจในการบริหารหนี้สาธารณะซึ่งเป็นหนี้ของภาครัฐ จึงไม่มีภารกิจและอํานาจหน้าที่ที่เกี่ยวข้องกับหนี้ส่วนบุคคล หรือโอนหนี้ส่วนบุคคลเป็นหนี้สาธารณะแต่อย่างใด นอกจากนี้ สบน. ไม่มีนโยบายส่งหนังสือถึงประชาชนให้โอนเงิน หรือทําธุรกรรมทางการเงิน หรือดําเนินคดีใด ๆ กับประชาชนทั้งสิ้น ในการนี้ สบน. จึงขอเตือนประชาชนอย่าหลงเชื่อหนังสือราชการปลอม และขอได้โปรดตรวจสอบข้อมูลให้ละเอียดรอบคอบก่อนทําธุรกรรมทางการเงินของท่าน
อนึ่ง หากท่านต้องการติดต่อสอบถามข้อมูลหรือมีข้อสงสัย โปรดติดต่อ สบน. โดยตรงที่ 02 265 8050 ต่อ 5913, 5918, 5917 หรือ Facebook page “สํานักงานบริหารหนี้สาธารณะ : Public Debt Management Office” และ www. pdmo.go.th
รัฐบาลไทย-ข่าวทำเนียบรัฐบาล-“คารม” เผย รัฐบาล โดย อว. หนุนเสริมภารกิจของสถาบันการศึกษาในพื้นที่ชายแดนใต้ นำนวัตกรรมแก้ปัญหาปากท้อง พัฒนาคุณภาพชีวิต ขับเคลื่อนสังคมเพื่อความเป็นเลิศ เพื่อความมั่นคงของชีวิต
วันจันทร์ที่ 20 พฤศจิกายน 2566
“คารม” เผย รัฐบาล โดย อว. หนุนเสริมภารกิจของสถาบันการศึกษาในพื้นที่ชายแดนใต้ นํานวัตกรรมแก้ปัญหาปากท้อง พัฒนาคุณภาพชีวิต ขับเคลื่อนสังคมเพื่อความเป็นเลิศ เพื่อความมั่นคงของชีวิต
.....
วันที่ 20 พฤศจิกายน 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาล โดยกระทรวงการอุดมศึกษา วิทยาศาสตร์ วิจัย และนวัตกรรม (อว.) หนุนเสริมภารกิจของสถาบันการศึกษาในพื้นที่ชายแดนใต้ นําผลดําเนินงานด้านการวิจัยเพื่อพัฒนาพื้นที่ โดยเฉพาะอย่างยิ่งโครงการสําคัญที่มหาวิทยาลัยได้รับการสนับสนุนจากกระทรวง อว. ผ่านหน่วยบริหารโปรแกรม (Program Management Unit : PMU) ในการขับเคลื่อนวิทยาศาสตร์ วิจัยเเละนวัตกรรมของประเทศ มุ่งมั่นให้กระทรวง อว. เป็นที่พึ่งของประชาชนในการพัฒนาเศรษฐกิจ ทําให้คนไทยมีอนาคตที่ดี เพราะการพัฒนาทรัพยากรมนุษย์และส่งเสริมการใช้ประโยชน์จากองค์ความรู้ งานวิจัยและนวัตกรรม โดยเฉพาะนวัตกรรมของคนไทย ถือเป็นการลงทุนที่ดีที่สุด
นายคารม กล่าวว่า นโยบายสําคัญของกระทรวง อว. คือ ให้สถาบันการศึกษามีบทบาทในการขับเคลื่อนสังคมเพื่อความเป็นเลิศและเพื่อความมั่นคงของชีวิตและเศรษฐกิจ ที่มุ่งเน้น “เรียนดี มีความสุข มีรายได้” โดยยึดผู้เรียนเป็นศูนย์กลาง และ “วิจัย-นวัตกรรมดี ตอบโจทย์ ตรงความต้องการ” โดยเน้นประเด็นสําคัญของประเทศ ทั้งนี้ ในพื้นที่จังหวัดชายแดนใต้ รัฐบาล โดย รมว.กระทรวง อว. ได้กําชับให้หน่วยงานในกํากับ ทําหน้าที่ติดตามและให้ข้อเสนอแนะการทํางานของสถาบันการศึกษาเพื่อให้สามารถตอบโจทย์ความต้องการของพื้นที่ที่มีบริบทเฉพาะทั้งทางด้านเศรษฐกิจ สังคม และวัฒนธรรม รวมทั้งการเชื่อมโยงกับหน่วยงานอื่นๆ เพื่อให้การเกิดการบูรณาการความร่วมมือระหว่างภาควิชาการ ภาคราชการ ภาคธุรกิจ ภาคประชาสังคม และภาคประชาชน
“อว. มุ่งให้มหาวิทยาลัยและหน่วยงาน อว. จับมือและมีส่วนร่วมกับพื้นที่และชุมชน เพื่อนําองค์ความรู้ไปพัฒนาชุมชนในพื้นที่ที่ตั้งของมหาวิทยาลัยเพื่อขับเคลื่อนงานวิจัยนําไปสู่การแก้ไขปัญหาปากท้องและเศรษฐกิจได้ รวมถึงนํานวัตกรรมมาแก้ไขปัญหาของพี่น้องประชาชน เพื่อการพัฒนาเชิงพื้นที่ ไม่ว่าจะเป็นการลดความเหลื่อมล้ํา การขับเคลื่อนระเบียงเศรษฐกิจภูมิภาค และเศรษฐกิจสร้างสรรค์ (Creative Economy) โดยเฉพาะในพื้นที่จังหวัดชายแดนใต้ ซึ่งเป็นพื้นที่ยุทธศาสตร์ของชายแดนภาคใต้ ด้วยศักยภาพของพื้นที่ที่มีทรัพยากรทางทะเลอันอุดมสมบูรณ์ มีภาคประมงเป็นอุตสาหกรรมหลักที่ขับเคลื่อนเศรษฐกิจของจังหวัดและยังเป็นพื้นที่ที่มีจุดเด่นในด้านการเชื่อมโยงกับประเทศในกลุ่มโลกมุสลิม เหล่านี้ล้วนเป็นปัจจัยเอื้อต่อการพัฒนาพื้นที่อย่างเด่นชัด”
รัฐบาลไทย-ข่าวทำเนียบรัฐบาล-PM congratulates Anntonia Porsild for winning 2023 Miss Universe Pageant 1 st runner-up
วันจันทร์ที่ 20 พฤศจิกายน 2566
20/11/2566
PM congratulates Anntonia Porsild for winning 2023 Miss Universe Pageant 1 st runner-up
PM congratulates Anntonia Porsild for winning 2023 Miss Universe
Pageant 1 st runner-up
November 19, 2023, Government Spokesperson Chai Wacharonke disclosed that Prime Minister
and Minister of Finance Srettha Thavisin congratulated Ms. Anntonia Porsild, the Thai beauty
queen who represented Thailand at the Miss Universe Pageant 2023, for winning the 1 st runner-
up. The beauty pageant was held in San Salvador, El Salvador.
The Prime Minister commended Ms. Porsild for her best representation of Thailand, and her
showcase of Thai culture and soft power to the world through the national costume ‘Goddess of
the Ayutthaya Kingdom’ which is inspired by the sculpture “Earth Goddess” from the Ayutthaya
period of the Siamese Kingdom (14 th – 18 th century). Although she was not crowned Miss
Universe title, she is a pride of Thailand and the people.
รัฐบาลไทย-ข่าวทำเนียบรัฐบาล-นายนภินทร ศรีสรรพางค์ รัฐมนตรีช่วยว่าการกระทรวงพาณิชย์ หารือกับนายหวัง โช่วเหวิน (Mr. Wang Shouwen) ผู้แทนการค้าระหว่างประเทศและรัฐมนตรีช่วยว่าการกระทรวงพาณิชย์จีน
วันจันทร์ที่ 20 พฤศจิกายน 2566
นายนภินทร ศรีสรรพางค์ รัฐมนตรีช่วยว่าการกระทรวงพาณิชย์ หารือกับนายหวัง โช่วเหวิน (Mr. Wang Shouwen) ผู้แทนการค้าระหว่างประเทศและรัฐมนตรีช่วยว่าการกระทรวงพาณิชย์จีน
เมื่อวันอังคารที่ 14 พฤศจิกายน 2566 ณ นครซานฟรานซิสโก รัฐแคลิฟอร์เนีย สหรัฐอเมริกา
นายนภินทร ศรีสรรพางค์ รัฐมนตรีช่วยว่าการกระทรวงพาณิชย์ เปิดเผยว่า ได้พบหารือกับนายหวัง โช่วเหวิน (Mr. Wang Shouwen) ผู้แทนการค้าระหว่างประเทศและรัฐมนตรีช่วยว่าการกระทรวงพาณิชย์จีน เมื่อวันที่ 14 พฤศจิกายน 2566 ในช่วงการประชุมผู้นําเขตเศรษฐกิจเอเปค ณ นครซานฟรานซิสโก รัฐแคลิฟอร์เนีย สหรัฐอเมริกา ซึ่งไทยได้หยิบยกประเด็นการเปิดตลาดสินค้าปศุสัตว์ โดยเฉพาะโคและสุกรมีชีวิต ให้สามารถส่งออกไปจีน และได้ให้ความเชื่อมั่นว่าแนวทางและมาตรฐานการป้องกันโรคระบาดของไทยเป็นไปตามหลักปฏิบัติสากล พร้อมทั้งให้หน่วยงานที่เกี่ยวข้องของจีนเข้ามาตรวจสอบสถานกักกันหรือฟาร์มเลี้ยงปศุสัตว์ของไทย โดยฝ่ายจีนตอบรับที่จะประสานงานกับหน่วยงานที่เกี่ยวข้องอย่างเต็มที่
นายนภินทร กล่าวว่า ทั้งสองฝ่ายยังได้หารือถึงการส่งเสริมความสัมพันธ์ทางเศรษฐกิจร่วมกัน ผ่านเวทีการเจรจาที่สําคัญ ได้แก่ การผลักดันให้มีการประชุมคณะกรรมการร่วมว่าด้วยการค้า การลงทุน และความร่วมมือทางเศรษฐกิจไทย-จีน ระดับรองนายกรัฐมนตรี และการประชุมคณะอนุกรรมาธิการว่าด้วยการค้าและการลงทุน ไทย-จีน ระดับรัฐมนตรีช่วยว่าการกระทรวงพาณิชย์ รวมทั้งเร่งผลักดันการเจรจายกระดับความตกลงการค้าเสรีอาเซียน-จีน ให้สามารถสรุปผลได้ภายในปี 2567 ทั้งนี้ การปรับปรุงความตกลงดังกล่าว ให้มีความทันสมัยและสอดคล้องกับสภาพธุรกิจในปัจจุบัน จะช่วยอํานวยความสะดวกทางการค้าให้ผู้ประกอบการยิ่งขึ้น โดยไทยได้ชักชวนจีนเข้ามาลงทุนในอุตสาหกรรมยานยนต์ไฟฟ้า โดยเฉพาะในพื้นที่เขตเศรษฐกิจภาคตะวันออก (EEC)
นอกจากนี้ จีนสนใจจะส่งเสริมความร่วมมือด้านเศรษฐกิจดิจิทัล และการพัฒนาเศรษฐกิจสีเขียวร่วมกับไทย ซึ่งไทยเห็นว่าเป็นโอกาสอันดีที่จะร่วมมือกัน เนื่องจากจีนเป็นประเทศที่มีการพัฒนาเทคโนโลยีและนวัตกรรมขั้นสูง รวมทั้งเชิญชวนให้ไทยเข้าร่วมความตกลงว่าด้วยการอํานวยความสะดวกทางการลงทุน เพื่อการพัฒนาภายใต้องค์การการค้าโลก (IFD) สร้างสภาพแวดล้อมทางการลงทุนที่ดียิ่งขึ้น นอกจากนี้ จีนสนใจจะส่งออกยารักษาโรคมะเร็งมาไทย ซึ่งอยู่ระหว่างการขออนุญาตจากหน่วยงานที่เกี่ยวข้อง
ทั้งนี้ ปัจจุบันจีนเป็นคู่ค้าอันดับ 1 ของไทย โดยในช่วง 9 เดือน (ม.ค.-ก.ย. 2566) การค้าระหว่างไทยกับจีน มีมูลค่า 78,916.36 ล้านดอลลาร์สหรัฐ โดยไทยส่งออกไปจีน มูลค่า 26,333.35 ล้านดอลลาร์สหรัฐ และไทยนําเข้าจากจีน มูลค่า 52,583.04 ล้านดอลลาร์สหรัฐ สินค้าส่งออกสําคัญ อาทิ ผลไม้สด ผลิตภัณฑ์ยาง เม็ดพลาสติก ผลิตภัณฑ์มันสําปะหลัง และเครื่องคอมพิวเตอร์ อุปกรณ์และส่วนประกอบ สินค้านําเข้าสําคัญ อาทิ เครื่องจักรไฟฟ้าและส่วนประกอบ เคมีภัณฑ์ เครื่องจักรกลและส่วนประกอบ และเครื่องใช้ไฟฟ้าในบ้าน
รัฐบาลไทย-ข่าวทำเนียบรัฐบาล-นายกฯ ย้ำ 3 แนวทางในเวทีผู้นำเอเปค ความยั่งยืน-การค้าการลงทุนที่เปิดกว้าง-ความเชื่อมโยง
วันเสาร์ที่ 18 พฤศจิกายน 2566
นายกฯ ย้ํา 3 แนวทางในเวทีผู้นําเอเปค ความยั่งยืน-การค้าการลงทุนที่เปิดกว้าง-ความเชื่อมโยง
เชื่อมั่นจะเป็นแนวทางสู่ประชาคมเอเชีย-แปซิฟิกที่เปิดกว้าง มีพลัง ฟื้นตัวได้ และสงบสุข
วันนี้ (17 พฤศจิกายน 2566) เวลา 11.30 น. (ตามเวลาท้องถิ่นนครซานฟรานซิสโก ซึ่งช้ากว่าเวลาที่กรุงเทพฯ 15 ชั่วโมง) ณ ศูนย์ประชุม Moscone Center นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เข้าร่วมการประชุมผู้นําเขตเศรษฐกิจเอเปคในรูปแบบ Retreat (APEC Economic Leaders’ Retreat (Session II)) ในหัวข้อ “Interconnectedness and Building Inclusive and Resilient Economies” พร้อมร่วมรับรองเอกสารผลลัพธ์การประชุมผู้นําเขตเศรษฐกิจเอเปคครั้งที่ 30 โดยก่อนการกล่าวถ้อยแถลงของ นายกฯ (ลําดับที่ 18 ต่อจากจีนไทเป ก่อน ปธน. เวียดนาม) นาง Kristalina Georgieva กรรมการผู้จัดการกองทุนการเงินระหว่างประเทศ (International Monetary Fund: IMF) นําเสนอภาพรวมเศรษฐกิจโลกใน ค.ศ. 2023 นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
ท่ามกลางความไม่แน่นอนของโลก ประเทศไทยยังคงมุ่งมั่นอย่างเต็มที่ต่อระบบการค้าพหุภาคีและเอเปค เพื่อมุ่งสู่ประชาคมเอเชีย-แปซิฟิกที่เปิดกว้าง ยืดหยุ่น และสงบสุข โดยวานนี้ ได้มีการหารือและสนทนาเกี่ยวกับวิธีการต่อสู้กับปัญหาสภาพภูมิอากาศ ซึ่งนายกฯ เห็นพ้องกับผู้นําทุกคนว่า ถึงเวลาที่ต้องลงมือแล้ว โดยเพื่อให้บรรลุเป้าหมายดังกล่าว นายกฯ ได้เสนอ 3 มุมมองที่เป็นประโยชน์ต่อเอเปค
1. ให้ความสําคัญกับการเปลี่ยนแปลงสภาพภูมิอากาศ และสานต่อพัฒนาการเป้าหมายกรุงเทพฯ ว่าด้วยเศรษฐกิจ BCG ซึ่งเอเปคมีความก้าวหน้าอย่างมากในปีนี้ จากโครงการมากกว่า 280 โครงการที่ตอบสนองต่อเป้าหมายฯ นี้ ในขณะที่ ABAC เดินหน้าผลักดันการจัดทํา BCG Pledge รวมถึงการจัดการประชุม Sustainable Future Forum ครั้งแรก เพื่อกระตุ้นธุรกิจและผู้มีส่วนได้ส่วนเสียอื่น ๆ
2. เปิดการค้าและการลงทุนอย่างเติบโตและรุ่งเรือง เอเปคสนับสนุนระบบการค้าพหุภาคีที่ยึดกฎเกณฑ์ โดยมี WTO เป็นแกนกลางนั้น ถือเป็นกุญแจสําคัญ ซึ่งรวมถึงการมีส่วนร่วมไปสู่ผลลัพธ์ที่มีความหมายในการประชุมรัฐมนตรีครั้งต่อไป (the Thirteenth Ministerial Conference (MC13))
ซึ่ง ไทย ผลักดันความพยายามอย่างต่อเนื่องในเรื่องเขตการค้าเสรีเอเชีย-แปซิฟิก (FTAAP) เพื่อความก้าวหน้าในการรวมกลุ่มทางเศรษฐกิจในระดับภูมิภาค และ ไทยจะเร่งเจรจา FTA อื่นๆ ในเชิงรุก รวมทั้งยกระดับการเจรจาที่มีอยู่เพื่อรับมือกับความท้าทายทางการค้าที่จะเกิดขึ้นใหม่
3. เสริมสร้างความเชื่อมโยง เพื่อเศรษฐกิจและห่วงโซ่อุปทานที่มีความยืดหยุ่น โดย ไทยกําลังเดินหน้าโครงการ Landbridge เชื่อมมหาสมุทรอินเดียและมหาสมุทรแปซิฟิก รวมทั้งยังได้อนุมัติวีซ่าฟรี เพื่อส่งเสริมการท่องเที่ยว และสนับสนุนความต่อเนื่องของบัตรเดินทางสําหรับนักธุรกิจเอเปค (APEC Business Travel Card) ให้ครอบคลุมมากขึ้น เพื่อสนับสนุน MSMEs และสตาร์ทอัพอีกด้วย
ในตอนท้าย นายกรัฐมนตรียินดีกับสหรัฐฯ ในการเป็นเจ้าภาพการประชุมที่เป็นประโยชน์ครั้งนี้ โดยไทยพร้อมร่วมประสานความร่วมมือกับเปรูเพื่อสานต่อความสําเร็จนี้ต่อไป
รัฐบาลไทย-ข่าวทำเนียบรัฐบาล-เอกชนชั้นนำสหรัฐฯ พร้อมพิจารณา เพิ่มการลงทุนในไทย
วันศุกร์ที่ 17 พฤศจิกายน 2566
เอกชนชั้นนําสหรัฐฯ พร้อมพิจารณา เพิ่มการลงทุนในไทย
.....
นายเศรษฐา ทวีสิน นายกรัฐมนตรี พบหารือผู้บริหารภาคเอกชนชั้นนําในสหรัฐฯ เพื่อเพิ่มความร่วมมือด้านระหว่างกัน ในโอกาสเดินทางไปเข้าร่วมประชุมเอเปค ณ นครซานฟรานซิสโก ได้แก่
.
บริษัท Citigroup ให้บริการด้านการเงิน ดําเนินธุรกิจในไทยมายาวนาน ชื่นชมนโยบาย EV และแบตเตอร์รี่ของรัฐบาล และพร้อมร่วมกับไทยจัด Roadshow โครงการ Landbridge เพื่อชักชวนนักลงทุนเข้ามาลงทุน
.
บริษัท Tiktok เป็น Application เครือข่ายสังคมออนไลน์ พัฒนาโดยบริษัท ByteDance สตาร์ทอัพที่กลายเป็นยูนิคอร์นที่มีมูลค่ามากที่สุดในโลก นายกฯ เชิญชวนบริษัทให้ร่วมพัฒนา Soft power ในจังหวัดเมืองรองของทุกภูมิภาคของไทย ที่มีสินค้าท้องถิ่น (OTOP) ที่เป็นเอกลักษณ์ของแต่ละจังหวัด ซึ่งจะช่วยส่งเสริมสินค้าและบริการในอีกทางหนึ่งด้วย พร้อมเชิญชวนให้บริษัทฯ ตั้งศูนย์ฝึกอบรม (Training center) เพื่อร่วมกันส่งเสริมและสนับสนุนนธุรกิจในไทยอีกด้วย ซึ่ง BOI พร้อมหามาตรการเพื่อส่งเสริมการลงทุน
.
บริษัท Booking. com มีสํานักงานใหญ่ในไทย ที่ผ่านมามีความร่วมมือกับ ททท. ประชาสัมพันธ์การท่องเที่ยวไทย บริษัทฯ ชื่นชมนโยบาย Soft power ของไทย นายกฯ หวังให้บริษัทฯ ร่วมการประชาสัมพันธ์ ส่งเสริมการเที่ยวเมืองรอง โดยรัฐบาลมีนโยบายส่งเสริมให้ไทยเป็น World Festival Destination ที่สามารถมาท่องเที่ยวได้ตลอดทั้งปี ซึ่งบริษัทฯ พร้อมร่วมมือในเรื่องนี้ให้เกิดเป็นรูปธรรมโดยเร็ว
.
อ่านเพิ่มเติม คลิก >>https://www.thaigov.go.th/news/contents/details/74827
.
#ไทยคู่ฟ้า#สื่อสารรัฐบาลไทย#APEC2023
-------------------
รัฐบาลไทย-ข่าวทำเนียบรัฐบาล-​“เกณิกา”ชวนเอกชน ผู้ประกอบการภาคเกษตร ร่วมงาน “เปลี่ยนวิถีเกษตรไทย ด้วยงานวิจัยและนวัตกรรม”  เดินหน้านโยบายรัฐ เพิ่มรายได้เกษตรกร 3 เท่าใน 4 ปี
วันเสาร์ที่ 18 พฤศจิกายน 2566
18/11/2566
​“เกณิกา”ชวนเอกชน ผู้ประกอบการภาคเกษตร ร่วมงาน “เปลี่ยนวิถีเกษตรไทย ด้วยงานวิจัยและนวัตกรรม”  เดินหน้านโยบายรัฐ เพิ่มรายได้เกษตรกร 3 เท่าใน 4 ปี
​“เกณิกา”ชวนเอกชน ผู้ประกอบการภาคเกษตร ร่วมงาน “เปลี่ยนวิถีเกษตรไทย ด้วยงานวิจัยและนวัตกรรม”
เดินหน้านโยบายรัฐ เพิ่มรายได้เกษตรกร 3 เท่าใน 4 ปี
วันนี้ 18 พ.ย. 66 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ตามที่รัฐบาลมีนโยบายตั้งเป้าหมายให้เกษตรกรมีรายได้เพิ่มขึ้น 3 เท่าภายใน 4 ปีนั้น ร้อยเอกธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ได้ย้ําให้กระทรวงเกษตรและสหกรณ์มุ่งเน้นการพัฒนาสินค้าเกษตรให้มีมูลค่าสูง พัฒนาทรัพยากรเกษตรให้ยั่งยืน เพื่อให้ภาคเกษตรไทยคือผู้นําสินค้าเกษตรในตลาดโลก โดยหนึ่งในนโยบายที่ให้ความสําคัญ คือ การผลักดันส่งเสริมการเพิ่มมูลค่าสินค้าเกษตรสร้าง 1 ท้องถิ่น 1 สินค้าเกษตรมูลค่าสูง เพื่อสร้างรายได้ สร้างโอกาสให้พี่น้องเกษตรกร รวมทั้งส่งเสริมการทําเกษตรที่ใส่ใจสิ่งแวดล้อม (Go Green) ด้วย BCG/Carbon Credit เป็นมิตรต่อสิ่งแวดล้อม ซึ่งรากฐานที่จะนําไปสู่ความสําเร็จของนโยบายต่างๆ นี้ คือ องค์ความรู้ในการทําการเกษตร และการนํางานวิจัยและนวัตกรรม เข้ามาช่วยเพื่อแก้ปัญหาและพัฒนาภาคการเกษตร
รองโฆษกรัฐบาล กล่าวอีกว่า กระทรวงเกษตรและสหกรณ์ โดยสํานักงานพัฒนาการวิจัยการเกษตร (องค์การมหาชน) หรือ สวก. จึงได้กําหนดจัดงานประชุมวิชาการและจัดแสดงผลงานวิจัย และนวัตกรรมด้านการเกษตร “เปลี่ยนวิถีเกษตรไทย ด้วยงานวิจัยและนวัตกรรม” ขึ้น ระหว่างวันที่ 20-21 พฤศจิกายน 2566 ณ ฮอลล์ 5 ศูนย์การประชุมแห่งชาติสิริกิติ์ เพื่อให้ภาคเอกชนและผู้ประกอบการในภาคการเกษตร รวมทั้งกลุ่มเกษตรกรได้นําความรู้ที่ได้ไปต่อยอดพัฒนา ในการช่วยลดต้นทุน เพิ่มผลผลิต สร้างมูลค่าเพิ่มของสินค้าเกษตร รวมทั้งให้เกิดการปรับเปลี่ยนการทําเกษตรแบบดั้งเดิมไปสู่การทําเกษตรอัจฉริยะหรือเกษตรแม่นยํา ซึ่งจะส่งผลให้เกิดการพลิกโฉมเกษตรไทยสู่การเติบโตอย่างยั่งยืนมากขึ้น
ทั้งนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จะเสด็จพระราชดําเนินมาทรงเปิดงาน ในวันที่ 20 พฤศจิกายน 2566 เวลา 15.00 น. โดยภายในงานจะได้นํางานวิจัยที่ตอบโจทย์การทําเกษตรกรรมยุคใหม่ที่มีประสิทธิภาพ มีการนําไปใช้จริงและมีการขยายผลแล้ว มาจัดแสดงเป็นไฮไลท์ของงานในโซน 20 ปี ของ สวก. และโซน 6 เมกะเทรนด์เปลี่ยนโลก ได้แก่ 1) Agritechnology   2) Coffee & Tea 3) Food & Beverage 4) BCG 5) Health & Beauty และ 6) Agricultural Sustainability
นอกจากนี้ ยังมีการปาฐกถา และการบรรยายที่น่าสนใจ เช่น การบรรยาย หัวข้อ “เกษตรไทยจะเปลี่ยนไปด้วยวิจัยและพัฒนา” โดยนายปีติพงศ์ พึ่งบุญ ณ อยุธยา อดีตรัฐมนตรีว่าการกระทรวงเกษตรและสหกรณ์ การเสวนา หัวข้อ “ก้าวทันสภาวะอากาศที่เปลี่ยนไป กับอนาคตเกษตรไทยเปลี่ยนแปลง” และหัวข้อ “นวัตกรรมอาหารไทย สู่ความมั่นคงอาหารโลก”
“จึงขอเชิญชวนภาคเอกชน ผู้ประกอบการในภาคการเกษตร กลุ่มเกษตรกร ตลอดจนประชาชนทั่วไปที่สนใจ เข้าร่วมงาน ซึ่งงานวิจัยและนวัตกรรมด้านการเกษตรจะเป็นเครื่องมือสําคัญในการแก้ไขปัญหาและพัฒนาภาคการเกษตรของประเทศไทยให้เป็นฐานการผลิตทางการเกษตรของโลกที่สําคัญต่อไป” น.ส.เกณิกากล่าว
รัฐบาลไทย-ข่าวทำเนียบรัฐบาล-​กระทรวงเกษตรปักหมุด​ พาเกษตรกรไทยเลี้ยงโค​ แม้มีต้นทุนต่ำ แต่มีโอกาสจับเงินล้าน อีกทั้งปูรากฐานทำให้ไทยเป็น​
วันเสาร์ที่ 18 พฤศจิกายน 2566
18/11/2566
​กระทรวงเกษตรปักหมุด​ พาเกษตรกรไทยเลี้ยงโค​ แม้มีต้นทุนต่ํา แต่มีโอกาสจับเงินล้าน อีกทั้งปูรากฐานทําให้ไทยเป็น​
​กระทรวงเกษตรปักหมุด​ พาเกษตรกรไทยเลี้ยงโค​ แม้มีต้นทุนต่ํา แต่มีโอกาสจับเงินล้าน อีกทั้งปูรากฐานทําให้ไทยเป็น​ "ฮาลาล​ ฮับ"
วันนี้ 18 พ.ย.66 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี ระบุว่าจากการลงพื้นที่จังหวัดสุโขทัยเมื่อวานนี้ ร่วมกับกับนายสมศักดิ์ เทพสุทิน รองนายกฯ และนายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ติดตามโครงการนําร่อง​การส่งเสริมอาชีพการเลี้ยงโค​ ทําให้เห็นว่าการเลี้ยงโคมีต้นทุนถูกกว่าเลี้ยงสัตว์เศรษฐกิจ​อื่นๆ​ เช่น​ ไก่​ หมู​ และต้นทุนการเลี้ยงมีเพียงหญ้าเท่านั้น​ ซึ่งกระทรวงเกษตรฯยังได้ให้ความรู้กับเกษตรกรในการเลี้ยงโค ควบคู่กับการปลูกหญ้า​ เพื่อทดแทนการซื้ออาหารมาขุนวัว เพื่อลดค่าใช้จ่าย
ทั้งนี้แม้ว่าราคาขายอาจต่ํากว่าวัวขุน​ แต่ในระยะยาวเกษตรกรจะไม่ต้องแบกรับความเสี่ยงของราคาวัวขุนที่พันแปร
"โครงการนี้นายอนุชา ได้ขับเคลื่อนมาตั้งแต่เป็นรัฐมนตรีประจําสํานักนายกฯแล้ว เพราะมองว่าจะทําให้ชาวบ้านได้จับเงินแสน​ เงินล้าน โดยวัว 1 ตัวสามารถขายได้ราคาตัวละ​ 25,000 บาท​ หากมี​ 50​ ตัวจะมีรายได้ได้ถึง​ 1,250,000 บาท​ วิธีการคือการเลี้ยงวัวเพศเมียที่ต้นทุนในการเลี้ยงต่ํา​ แต่เป็นแม่พันธุ์ที่ดี​ สามารถขยายพันธุ์​ทุกปี​
ซึ่งจะทําให้เกษตรกรมีต้นทุนที่จะพัฒนาตนเองให้เจริญก้าวหน้า​ยิ่งขึ้น​ได้ เมื่อสถานภาพ​การเงินดี​ ก็จะจับจ่ายใช้สอยมากขึ้น​" นางรัดเกล้ากล่าว
นางรัดเกล้า​ ระบุว่าโครงการเลี้ยงโคยังมีความสอดคล้องและเสริมกับนโยบายของรัฐบาลที่ต้องการสร้างประเทศไทยให้เป็นครัวของโลกและเป็นศูนย์กลางของการผลิตอาหารฮาลาล​ หรือ​ ฮาลาล​ ฮับ​ (Halal Hub) ตามสถิติแล้วความต้องการบริโภคอาหารประเภทเนื้อวัวมีแนวโน้มที่สูงขึ้นเรื่อยๆตามประชากรชาวมุสลิมที่เพิ่มขึ้นทั่วโลก​ หากเกษตรกรชาวไทยหันมาทําเกษตรกรรมปศุสัตว์เลี้ยงโคเนื้อมากขึ้นความฝันที่จะเป็นครัวของโลกก็อยู่ใกล้แค่เอื้อม
สําหรับผู้ที่มีความสนใจร่วมโครงการฯ​ สามารถติดต่อ กระทรวงเกษตรและสหกรณ์เพื่อสอบถามข้อมูลเพิ่มเติมได้ที่​ 1170
รัฐบาลไทย-ข่าวทำเนียบรัฐบาล-PM emphasizes prioritization of climate change and Bangkok Goals on BCG Economy at APEC Economic Leaders’ Retreat
วันเสาร์ที่ 18 พฤศจิกายน 2566
PM emphasizes prioritization of climate change and Bangkok Goals on BCG Economy at APEC Economic Leaders’ Retreat
PM emphasizes prioritization of climate change and Bangkok Goals on BCG Economy at APEC Economic Leaders’ Retreat
November 17, 2023, at 1130hrs, (San Francisco, U.S.A. local time), at the Moscone Convention Center, San Francisco, U.S.A., Prime Minister and Minister of Finance Srettha Thavisin delivered an intervention on “Interconnectedness and Building Inclusive and Resilient Economies” at the APEC Economic Leaders’ Retreat (Session II). Government Spokesperson Chai Wacharonke disclosed gist of his intervention as follows:
According to the Prime Minister, Thailand remains fully committed to multilateralism and APEC amidst global uncertainties, working towards an open, dynamic, resilient and peaceful Asia-Pacific community.
To realize this vision, first, climate change must be prioritized and the Bangkok Goals on BCG Economy must also be advanced. APEC made significant progress this year, with over 280 projects responding to all the goals. ABAC also made great strides, notably through the BCG Pledge and the inaugural Sustainable Future Forum to galvanize businesses and other stakeholders.
Second, open trade and investment are needed to drive growth and prosperity. APEC’s support for the rules-based multilateral trading system, with the WTO at its core is the key. Thailand also calls for continued efforts on the FTAAP2 agenda work plan to advance regional economic integration.
Additionally, the country will proactively accelerate other FTA negotiations and upgrade existing ones to address emerging trade challenges.
Third, improving connectivity is vital for resilient economies and supply chains. Thailand is developing a landbridge connecting the Indian Ocean and the Pacific Ocean, and has implemented visa exemption schemes to promote tourism. The country also supports continued work on a more inclusive APEC Business Travel Card to support MSMEs and start-ups.
In closing, the Prime Minister congratulated the US for a productive host year, and affirmed Thailand’s commitment to working with Peru to carry the achievements forward.
รัฐบาลไทย-ข่าวทำเนียบรัฐบาล-นายกฯ พบหารือกับ U.S. APEC Business Coalition ตอกย้ำการทำงานของรัฐบาลเพื่อพื้นฐานเศรษฐกิจแข็งแกร่ง
วันเสาร์ที่ 18 พฤศจิกายน 2566
นายกฯ พบหารือกับ U.S. APEC Business Coalition ตอกย้ําการทํางานของรัฐบาลเพื่อพื้นฐานเศรษฐกิจแข็งแกร่ง
เร่งการพัฒนาด้วยมาตรการ "quick-win" เชื่อมโยงโครงสร้างพื้นฐานด้วย Mega Projects รวมทั้งยินดีรับข้อเสนอของ AMCHAM
นายเศรษฐา ทวีสิน นายกรัฐมนตรีและรัฐมนตรีว่าการกระทรวงคลัง ได้พบหารือกับ U.S. APEC Business Coalition ซึ่งประกอบด้วย National Center for APEC (NCAPEC) สภาหอการค้าสหรัฐฯ (U.S. Chamber of Commerce: USCC) และสภาธุรกิจสหรัฐฯ-อาเซียน (U.S.-ASEAN Business Council: USABC) โดยนายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญ ดังนี้
นายกฯ ย้ําความเป็นกว้างของรัฐบาลไทยด้านการค้าและการลงทุน ซึ่งประเทศไทยมีพื้นฐานด้านเศรษฐกิจที่แข็งแกร่ง โดยตั้งเป้าที่จะทําให้ประเทศไทยพร้อมสําหรับอนาคตให้เจริญเติบโตท่ามกลาง “วิกฤตหลายด้าน” ของเศรษฐกิจโลกที่มีการแข่งขันที่สูงขึ้น ความขัดแย้งระหว่างประเทศ และปัญหาสภาพภูมิอากาศ โดยมุ่งมั่นที่จะทําให้เศรษฐกิจกลับมาในเส้นทางการพัฒนาด้วยมาตรการ "quick-win" รวมถึงการลดค่าครองชีพ การสนับสนุนการใช้จ่ายในประเทศ และการขยายการลงทุนและธุรกิจ
ไทยมุ่งเป้าสู่การเป็นศูนย์กลางความเชื่อมโยงในภูมิภาคด้านการพาณิชย์และโลจิสติกส์ โดยเน้นมาตรการระยะกลางและระยะยาว ทั้งการเปิดประตูสู่ตลาดใหม่ เร่งการเจรจา FTA เพิ่มความสะดวกในการทําธุรกิจ และส่งเสริมการพัฒนาเศรษฐกิจและอุตสาหกรรมใหม่ ตลอดจนเร่งรัดการใช้ประโยชน์จากที่ตั้งทางภูมิศาสตร์ของประเทศ ในฐานะศูนย์กลางการคมนาคมขนส่งในเอเชียตะวันออกเฉียงใต้ เพื่อฟื้นฟูเศรษฐกิจ และเชื่อมโยงเครือข่ายคมนาคมในภูมิภาค
การจัดลําดับความสําคัญของความเชื่อมโยงผ่านการลงทุนด้านโครงสร้างพื้นฐาน พัฒนาโครงการ “Landbridge” เชื่อมต่อทะเลอันดามันกับอ่าวไทย ซึ่งจะเสริมสร้างโอกาสทางเศรษฐกิจอีกมาก โดยนายกฯ กล่าวเชิญชวนและยินดีต้อนรับการลงทุนของสหรัฐฯ เพื่อสนับสนุนวิสัยทัศน์ของไทยในการเป็นศูนย์กลางการค้าและโลจิสติกส์ระดับภูมิภาคภายในทศวรรษนี้ นอกจากนี้ ยังได้กล่าวถึงการเปิดใช้งานอาคารผู้โดยสาร Satellite 1 ของท่าอากาศยานสุวรรณภูมิ โครงการก่อสร้างท่าอากาศยานอันดามันที่จังหวัดภูเก็ตและท่าอากาศยานล้านนาที่จังหวัดเชียงใหม่ และแผนการปรับปรุงท่าอากาศยานอื่นๆ ของไทย เพื่อรองรับความเชื่อมโยงภายในประเทศ อันจะนําไปสู่การก้าวเป็น hub คมนาคมขนส่งของภูมิภาค อีกทั้งยังจะเป็นปัจจัยสําคัญในการเข้าถึง soft power ท้องถิ่นของจังหวัดต่างๆ ด้วย
นายกฯ ยังได้ย้ําว่าความสัมพันธ์ทางเศรษฐกิจที่แข็งแกร่งเป็นรากฐานความสัมพันธ์ไทย-สหรัฐฯ จึงหวังว่า U.S. APEC Business Coalition จะสนับสนุนความเป็นหุ้นส่วนระหว่างทั้งสองฝ่าย รวมถึง APEC ให้มากขึ้นด้วย โดยเฉพาะในด้านที่ไทยและสหรัฐฯ ให้ความสําคัญร่วมกัน เช่น ความยืดหยุ่นของห่วงโซ่อุปทาน การเปลี่ยนผ่านพลังงาน การเชื่อมโยงทางกายภาพและดิจิทัล และการเปลี่ยนผ่านสู่ดิจิทัล
ไทยพร้อมเป็นพันธมิตรด้านห่วงโซ่อุปทานที่เชื่อถือได้ และมุ่งมั่นที่จะขับเคลื่อนอุตสาหกรรมที่สําคัญซึ่งเป็นประโยชน์ร่วมกัน เช่น เซมิคอนดักเตอร์ รถยนต์ไฟฟ้า โครงสร้างพื้นฐานดิจิทัล พลังงานสะอาด และอื่นๆ โดยนายกรัฐมนตรีย้ําว่า “ตอนนี้เป็นเวลาที่จะเพิ่มการลงทุนในประเทศไทย” โดยไทยกําลังดําเนินการด้านกฎระเบียบที่ครอบคลุม การแปลงบริการภาครัฐเป็นดิจิทัล และกระบวนการที่มีประสิทธิภาพมากขึ้นสําหรับนักลงทุนต่างชาติเพื่อให้มีคุณสมบัติเหมาะสมและได้รับมาตรการส่งเสริม
พร้อมกันนี้ พร้อมรับฟังความคิดเห็นจากภาคเอกชนสหรัฐฯ ที่เข้าร่วมการหารือ เพื่อเสริมสร้างความร่วมมือระหว่างกันด้วย
รัฐบาลไทย-ข่าวทำเนียบรัฐบาล-​ไทย - เมียนมา แน่นแฟ้น จับมือพัฒนาระบบจัดการการย้ายถิ่นฐานแรงงานเมียนมา
วันเสาร์ที่ 18 พฤศจิกายน 2566
18/11/2566
​ไทย - เมียนมา แน่นแฟ้น จับมือพัฒนาระบบจัดการการย้ายถิ่นฐานแรงงานเมียนมา
วันที่ 18 พฤศจิกายน 2566 นายสมชาย มรกตศรีวรรณ ผู้ตรวจราชการกระทรวงแรงงาน รักษาราชการแทนอธิบดีกรมการจัดหางาน กระทรวงแรงงาน ราชอาณาจักรไทย นําคณะผู้แทนฝ่ายไทย ประชุมระดับวิชาการไทย - เมียนมา
ร่วมกับนายมอง มอง ตาน (Mr. Maung Maung Than) อธิบดีกรมแรงงาน กระทรวงแรงงาน สาธารณรัฐแห่งสหภาพเมียนมา เพื่อหารือแนวทางการบริหารจัดการแรงงานเมียนมาที่เข้ามาทํางานในประเทศไทย โดยมีผู้บริหารระดับสูงกระทรวงแรงงาน ผู้แทนกระทรวงมหาดไทย ผู้แทนสํานักงานตรวจคนเข้าเมือง และหน่วยงาน ที่เกี่ยวข้องเข้าร่วมประชุมระหว่างวันที่ 16 - 18 พฤศจิกายน 2566 ณ สยาม เบย์ชอร์ รีสอร์ท พัทยา จังหวัดชลบุรี
นายสมชาย กล่าวว่า การประชุมระดับวิชาการไทย – เมียนมา ในครั้งนี้ เป็นโอกาสดีที่ทั้งสองฝ่ายได้เจรจาหารือจนเกิดความเข้าใจร่วมกัน เพื่อกําหนดแนวทางการดําเนินการในอนาคต สร้างความมั่นใจในระบบการจัดการการย้ายถิ่นฐานของแรงงานเมียนมาให้มีแบบแผนที่ดี สะดวก และโปร่งใส แรงงานเมียนมาสามารถอยู่ในระบบการจ้างงานถูกต้องตามกฎหมาย ได้รับการคุ้มครองตามสิทธิ รวมทั้งเพื่อประโยชน์ในการขับเคลื่อนเศรษฐกิจของทั้งสองประเทศ โดยที่ประชุมได้มีการหารือถึงการจัดตั้งศูนย์บริการแบบเบ็ดเสร็จ (One Stop Service) เพื่อออกเอกสารรับรองบุคคล (Certificate of Identity: CI) ให้แก่แรงงานเมียนมา ซึ่งนายจ้างได้ยื่นบัญชีรายชื่อฯ ต่อกรมการจัดหางานไว้ประมาณ 900,000 คน โดยฝ่ายไทยขอให้ฝ่ายเมียนมาเข้ามาดําเนินการออกเอกสารรับรองบุคคล (CI) ในประเทศไทย เพื่อให้แรงงานเมียนมาตามมติคณะรัฐมนตรี เมื่อวันที่ 3 ตุลาคม 2566 สามารถดําเนินการแล้วเสร็จภายในวันที่ 31 ตุลาคม 2567 โดยเสนอให้ฝ่ายเมียนมาพิจารณาจัดตั้งศูนย์ CI ใน 5 จังหวัด และเสริมด้วยหน่วยบริการเคลื่อนที่ (Mobile Units) ใน 3 จังหวัด และหารือเรื่องการจัดทําช่องทางอิเล็กทรอนิกส์ เพื่อแจ้งรายชื่อนายจ้าง ผู้แทนนายจ้าง และบริษัทจัดหางานที่ถูกขึ้นบัญชี (Black List) และยังได้หารือในประเด็นการปรับปรุงแก้ไขและต่ออายุบันทึกข้อตกลงว่าด้วยการจ้างแรงงานระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐแห่งสหภาพเมียนมา
ทั้งนี้ ฝ่ายไทยได้แจ้งฝ่ายเมียนมาให้ทราบเกี่ยวกับการปรับลดอัตราค่าธรรมเนียมการตรวจลงตรา (VISA) และค่าธรรมเนียมคําขออนุญาตเพื่ออยู่ในราชอาณาจักรเป็นการชั่วคราวต่อไป สําหรับแรงงานข้ามชาติที่เข้ามาทํางานในราชอาณาจักร ตามบันทึกความเข้าใจว่าด้วยความร่วมมือด้านแรงงาน หรือได้รับอนุญาตให้เข้ามาอยู่ในราชอาณาจักรเป็นกรณีพิเศษ
“แรงงานสัญชาติเมียนมาถือเป็นแรงงานที่มีจํานวนมากที่สุดในประเทศไทยเมื่อเทียบกับแรงงานสัญชาติอื่นๆ จึงเป็นฟันเฟืองสําคัญในการขับเคลื่อนกิจการให้ผู้ประกอบการชาวไทย ความร่วมมือจากทางการเมียนมาจึงเป็นสิ่งสําคัญยิ่งที่ทําให้การบริหารจัดการแรงงานข้ามชาติในประเทศไทยประสบความสําเร็จ ซึ่งฝ่ายไทยขอขอบคุณฝ่ายเมียนมาที่ให้ความร่วมมืออย่างดีมาโดยตลอด” รก.อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย พณ ต้อนรับเลขาฯพรรคคอมมิวนิสต์จีน กระชับความสัมพันธ์การค้า ความร่วมมือ EEC ให้แน่นแฟ้น
วันเสาร์ที่ 18 พฤศจิกายน 2566
โฆษกรัฐบาลเผย พณ ต้อนรับเลขาฯพรรคคอมมิวนิสต์จีน กระชับความสัมพันธ์การค้า ความร่วมมือ EEC ให้แน่นแฟ้น
โฆษกรัฐบาลเผย พณ ต้อนรับเลขาฯพรรคคอมมิวนิสต์จีน กระชับความสัมพันธ์การค้า ความร่วมมือ EEC ให้แน่นแฟ้น
นายชัย วัชรงค์ โฆษกประจําสํานักนายกรัฐมนตรี เปิดเผยว่า นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ ให้การต้อนรับและหารือ นายอี้ เลี่ยนหง เลขาธิการพรรคคอมมิวนิสต์จีน ประจํามณฑลเจ้อเจียง ซึ่งถือเป็นการเดินทางเยือนไทยเป็นครั้งแรก เพื่อโอกาสกระชับความสัมพันธ์ไทย-จีน และเพิ่มพูนความร่วมมือโดยเฉพาะทางเศรษฐกิจ ในความร่วมมือระดับมณฑล
โฆษกประจําสํานักนายกรัฐมนตรีเปิดเผยว่า การพบหารือกันในครั้งนี้เป็น โอกาสเพิ่มพูนความร่วมมือทางเศรษฐกิจ โดยเฉพาะความร่วมมือระดับมณฑล เนื่องด้วยนักลงทุนจากเจ้อเจียงเป็นนักลงทุนอันดับต้นๆ ของจีนในไทย โดยเฉพาะใน EEC โดยเฉพาะในสาขา e-commerce โลจิสติกส์ พลังงานใหม่ และขยายความร่วมมือผ่านนิคมอุตสาหกรรมไทย - จีน ที่จังหวัดระยอง เนื่องด้วยมณฑลเจ้อเจียงมีบทบาทสําคัญในการพัฒนาคุณภาพสูง มีเศรษฐกิจภาคเอกชนที่แข็งแกร่ง ทั้งเป็น Hub ด้านดิจิทัล โดยเฉพาะเมืองหางโจว ตลอดจนบูรณาการเขตเศรษฐกิจสามเหลี่ยมปากแม่น้ําแยงซี (Yangtze River Delta: YRD)
นอกจากนี้ ทั้งสองฝ่ายยังเตรียมพร้อมยกระดับความร่วมมือ 4 ด้านหลัก ได้แก่ 1) เศรษฐกิจ การค้า การลงทุน 2) ดิจิทัล วิทยาศาสตร์ เทคโนโลยี และนวัตกรรม และความร่วมมือทางวิชาการ 3) การพัฒนาที่ยั่งยืน รถยนต์พลังงานไฟฟ้า และส่งเสริมเศรษฐกิจสีเขียว และ 4) การส่งเสริมซอฟต์พาวเวอร์และการท่องเที่ยวระหว่างกัน
ในส่วนของไทย โดยกระทรวงพาณิชย์ กระทรวงการต่างประเทศ และสํานักงานคณะกรรมการส่งเสริมการลงทุน (BOI) ภายใต้ทีมประเทศไทย จะพัฒนาความร่วมมือกับมณฑลเจ้อเจียงในระยะต่อไป โดยจะดําเนินการผ่านกลไก 3 ประการ ได้แก่
(1) การประชุมคณะทํางานไทย - มณฑลเจ้อเจียง ซึ่งฝ่ายไทยขับเคลื่อนโดยสถานกงสุลใหญ่ ณ นครเซี่ยงไฮ้
(2) การจัดทํา MOU เพื่อส่งเสริมความร่วมมือทางการค้าและเศรษฐกิจระหว่างกรมส่งเสริมการค้าระหว่างประเทศกับกรมพาณิชย์ เจ้อเจียง โดยเฉพาะประเด็นด้านการค้าบริการดิจิทัล ในฐานะที่เจ้อเจียง เป็นฮับด้านดิจิทัลของจีน
(3) การจัดทํา MOU เพื่อส่งเสริมความร่วมมือและความเชื่อมโยงทางยุทธศาสตร์ระหว่าง EEC ของไทยกับเขตเศรษฐกิจสามเหลี่ยมปากแม่น้ําแยงซี (Yangtze River Delta: YRD) ของจีนต่อไป
นอกจากนี้ มณฑลเจ้อเจียงยังมีความสนใจที่จะจับมือเป็นบ้านพี่เมืองน้องกับจังหวัดระยองและจังหวัดพิษณุโลก ซึ่งรองนายกฯ ได้ประสานเบื้องต้นไปยังกระทรวงมหาดไทยแล้ว โดยคาดว่าจะมีความร่วมมือที่ดีของบ้านพี่เมืองน้องในเร็ววันนี้ โดยเลขาธิการพรรคคอมมิวนิสต์จีน ประจํามณฑลเจ้อเจียงได้เชิญรีองนายกฯ และคณะเยือนมณฑลเจ้อเจียง เพื่อกระชับความร่วมมือระหว่างกันให้แน่นแฟ้นมากยิ่งขึ้น ซึ่งจะเป็นประโยชน์ต่อธุรกิจการค้าของประเทศไทยอย่างมาก